{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":16,"n_cols":6,"rows_kept":16,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću o Nacrtu prijedloga Pravilnika o izmjenama Pravilnika o obliku i sadržaju ugovora o obavljanju studentskih poslova"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"RANKO KLANEČEK","PRAVILNIK O IZMJENAMA PRAVILNIKA O OBLIKU I SADRŽAJU UGOVORA O OBAVLJANJU STUDENTSKIH POSLOVA","Poštovani,\nslažem se s postojećim izmjenama.\nSrdačan pozdrav.\nRanko Klaneček","Primljeno na znanje","Poštovani, zahvaljujemo na sudjelovanju u e-savjetovanju."]
[2,"LOVRO MAKOVEC","PRAVILNIK O IZMJENAMA PRAVILNIKA O OBLIKU I SADRŽAJU UGOVORA O OBAVLJANJU STUDENTSKIH POSLOVA","Istaknuo bih zanimljivo obrazloženje za skraćeno savjetovanje od 14 dana. U obrazloženju je navedeno da neki naručitelji nemaju pečat pa se ne može sklopiti pravovaljani pravni posao jer pravilnik propisuje da je pečat sastavni dio ugovora. Nije jasno zašto savjetovanje traje 14 dana jer se svakako ne radi ni o kakvoj žurnoj izmjeni (ako su ugovori uredno bili izdavani bez pečata više od 5 godina, odnosno od stupanja na snagu Pravilnika u siječnju 2019., onda se sigurno može pričekati još mjesec dana radi provedbe punog savjetovanja).\nTakođer je zanimljivo da se u obrazloženju spominje Zaključak Vlade o reformskoj mjeri ukidanja upotrebe pečata iz 2016. godine i da »pečat ne pridaje nikakvu pravnu snagu i valjanost«, no primjerice za diplomu o završenom studiju se pravilnikom propisuje da se na nju stavlja pečat.\nTakođer, ako »pečat ne pridaje nikakvu pravnu snagu i valjanost«, zašto je još uvijek naveden u Obrascu ugovora: »Potpis i pečat (ako je primjenjivo)«, odnosno zašto je izmijenjena točka 15. Odredbi ugovora?","Nije prihvaćen","Poštovani, zahvaljujemo na sudjelovanju u e-savjetovanju. Nacrt prijedloga Pravilnika sadrži manje izmjene u smislu ne korištenja pečata te ne utječe na pravo na obavljanje studentskih poslova. Iz navedenog razloga skraćeno je javno savjetovanje. Točka 15. Odredbi Ugovora dodana je zbog provjere vjerodostojnosti potpisanog ugovora. Napominjemo, posrednici u obavljanju studentskih poslova nisu u kontaktu s naručiteljima poslova te ne mogu provjeriti vjerodostojnost potpisanog ugovora. Na ovaj se način štite sve stranke u obavljanju poslova."]
[3,"LOVRO MAKOVEC","PRAVILNIK O IZMJENAMA PRAVILNIKA O OBLIKU I SADRŽAJU UGOVORA O OBAVLJANJU STUDENTSKIH POSLOVA","Iz relevantnih odredbi (članak 11. stavak 4. Zakona i članak 4. Pravilnika) može se zaključiti da je oblik obrasca ugovora jedinstven za sve posrednike. Drugim riječima, svi posrednici moraju koristiti onakav sadržaj ugovora kakav se propiše pravilnikom. To dakako nije slučaj jer velika većina posrednika koristi vlastiti format i oblik ugovora.\nOvdje govorim o dodavanju i izmjeni teksta u odnosu na onaj koji je utvrđen u pravilniku (dodavanje logotipa sveučilišta, barkodova ili QR kodova, izmjena boja i sl.) Pretraživanjem riječi: »studentski ugovor« na internetskim tražilicama dovoljno je za uočavanje očigledne nekonzistentnosti i nepridržavanja odredbi pravilnika.\nVažno je razlikovati između »sadržaja« ugovora i »minimalnog sadržaja«. Ako je cilj ovim pravilnikom utvrditi »sadržaj«, to znači da svaki posrednik mora imati točno onakav sadržaj kakav je utvrđen ovim pravilnikom (dakle bez dodavanja logotipova, posebnog označavanja okvira, informacija o popunjavanju ugovora i sl.) Naravno da će svaki posrednik napisati puni naziv, OIB i sl., no to ne znači da može proizvoljno mijenjati mjesto tog teksta. Ako je pravilnikom uređeno da se naziv posrednika nalazi na vrhu i sredini, ne može biti s lijeve strane.\nIz dosadašnje prakse je više nego očigledno da se pravilnikom utvrđuje samo minimalni sadržaj obrasca ugovora pa smatram da bi u budućim zakonskim izmjenama to trebalo imati na umu.","Primljeno na znanje","Poštovani, zahvaljujemo na sudjelovanju u e-savjetovanju."]
[4,"Tomislav Ćosić","PRAVILNIK O IZMJENAMA PRAVILNIKA O OBLIKU I SADRŽAJU UGOVORA O OBAVLJANJU STUDENTSKIH POSLOVA","Poštovani,\n\nslažem se predloženim izmjenama.\n\nLijep pozdrav!\n\nTomislav Ćosić","Primljeno na znanje","Poštovani, zahvaljujemo na sudjelovanju u e-savjetovanju."]
[5,"DAMIR DURDOV","PRAVILNIK O IZMJENAMA PRAVILNIKA O OBLIKU I SADRŽAJU UGOVORA O OBAVLJANJU STUDENTSKIH POSLOVA","Poštovani,\n\npodržavam Prijedlog ovog zakona uz izmjenu da se stručni specijalisti preimenuju u magistre uz kraticu mag. ( npr. mag.admin.publ. / magistar javne uprave ) radi prepoznatljivosti i uklanjanja dosadašnje diskriminacije. Također da se svima omogući nastavak obrazovanja kako bi pravo na obrazovanje bilo dostupno svima bez diskriminacije, što znači da se dosadašnjim stručnim specijalistima omogući obrazovanje na poslijediplomskim i doktorskim studijima budući da u praksi neka sveučilišta dopuštaju nastavak obrazovanja na specijalističkim poslijediplomskim studijima, a neka ne. Nužno je promijeniti dosadašnju praksu da stručni specijalisti ne mogu nastaviti obrazovanje na doktorskom studiju čak niti nakon stjecanja zvanja sveučilišnog specijalista (univ.spec.) pod obrazloženjem da prethodno nisu stekli zvanje magistra već stručnog specijalista. Takve diskriminacije su nedopustive i sramotne za obrazovni sustav Republike Hrvatske. Ovaj je prijedlog pisan u dobroj vjeri i nadi  nastavkom obrazovanja za našu mladež.","Nije prihvaćen","Poštovani, zahvaljujemo na sudjelovanju u e-savjetovanju. Nije predmet e-savjetovanja."]
[6,"Ana Tomašić","PRAVILNIK O IZMJENAMA PRAVILNIKA O OBLIKU I SADRŽAJU UGOVORA O OBAVLJANJU STUDENTSKIH POSLOVA","Poštovani,\nSlažem se s izmjenama.","Primljeno na znanje","Poštovana, zahvaljujemo na sudjelovanju u e-savjetovanju."]
[7,"DARKO VULIN","PRAVILNIK O IZMJENAMA PRAVILNIKA O OBLIKU I SADRŽAJU UGOVORA O OBAVLJANJU STUDENTSKIH POSLOVA","Slažem sa izmjenama.","Primljeno na znanje","Poštovana, zahvaljujemo na sudjelovanju u e-savjetovanju."]
[8,"DAMIR DURDOV","PRAVILNIK O IZMJENAMA PRAVILNIKA O OBLIKU I SADRŽAJU UGOVORA O OBAVLJANJU STUDENTSKIH POSLOVA","Poštu šaljem, \nNaj gore je to što vi uporno nastavljate s praksom da STUDENTI RADE DOK SE ŠKOLUJU.\nSTUDENTI REDOVNI MORAJU DOBIVATI PROSJEČNU PLAĆU IZ PRORAČUNA MORAJU ONOLIKO KOLIKO SU PRIMALI SUBVENCIJU RADITI U RH U DRŽAVNIM  JAVNIM SLUŽBAMA. MORAJU IMATI RADNI STAŽ KOLIKO SU STUDIRALI AKO SU ZAVRŠILI STUDIJ Slažem se da se isključivo redovnim diplomiranim studentima, odnosno 5 godina studija, što podrazumijeva razine HKO-a 7.1. sv. te 7.1. st. te razine 8.1. i 8.2. i sa sveučilišnih i stručnih studija s Magna Cum Laude pohvalom treba priznati radni staž u struci ili zvanju.\n .JER LUDO JE ZAVRŠITI S .\nPOHVALOM STUDIJ A DA VAM SE NE PRIZNA U RADNI STAŽ NA OSNOVU KOGA SE MOŽETE I ZAPOSLITI.","Nije prihvaćen","Poštovani, zahvaljujemo na sudjelovanju u e-savjetovanju. Nije predmet e-savjetovanja."]
[9,"Jelena Klasan","PRAVILNIK O IZMJENAMA PRAVILNIKA O OBLIKU I SADRŽAJU UGOVORA O OBAVLJANJU STUDENTSKIH POSLOVA","Poštovani, svi studenti koji će potpisivati Ugovor o obavljanju studentskog posla, nisu ekonomske struke, te bih predložila da se točka 11. ovog ugovora dodatno pojasni.","Nije prihvaćen","Poštovana, zahvaljujemo na sudjelovanju u e-savjetovanju. U Izjavi (donji dio Ugovora) koju ispunjavaju izvođač i naručitelj po završetku obavljanja posla potvrđuje se konačan broj sati ili dana obavljanja posla. Obračun ostalih naknada obračunavaju posrednici, a ne studenti."]
[10,"LOVRO MAKOVEC","PRAVILNIK O IZMJENAMA PRAVILNIKA O OBLIKU I SADRŽAJU UGOVORA O OBAVLJANJU STUDENTSKIH POSLOVA,\nČlanak 1.","Članak 1. brisati.\n\nObrazloženje:\nUsudio bih se reći da su predložene izmjene pravilnika protuzakonite. Naime, člankom 11. stavkom 3. Zakona o obavljanju studentskih poslova jasno je propisano što ugovor mora sadržavati. Tako se u točki 3. navedenog stavka navodi: »broj studentske iskaznice, kada je primjenjivo« a u točki 8.: »podatke o doprinosima prema posebnim propisima«.\nBudući da zakon ima veću pravnu snagu od pravilnika, ne može se pravilnikom propisati nešto u suprotnosti sa zakonom.\nRazumljiva je i pohvalna namjera da se izmijene neprovedive odredbe (umjesto broja studentske iskaznice se gotovo uvijek koristi broj izvođača), no za to je potrebno izmijeniti zakon, a ne pravilnik.","Prihvaćen","Poštovani, zahvaljujemo na sudjelovanju u e-savjetovanju. Članak 1. briše se."]
[11,"LOVRO MAKOVEC","PRAVILNIK O IZMJENAMA PRAVILNIKA O OBLIKU I SADRŽAJU UGOVORA O OBAVLJANJU STUDENTSKIH POSLOVA,\nČlanak 3. ","U Obrascu ugovora, točku 11.2. Odredbi ugovora brisati.\n\nObrazloženje:\nAko ipak ne prihvatite prijedlog za brisanjem članka 1. i ustrajete u namjeri propisivanja nečeg što je u suprotnosti sa Zakonom, u Obrascu Ugovora bi onda u skladu s brisanjem točke 8. bilo potrebno obrisati točku 11.2. Odredbi ugovora.","Primljeno na znanje","Poštovana, zahvaljujemo na sudjelovanju u e-savjetovanju."]
[12,"LOVRO MAKOVEC","PRAVILNIK O IZMJENAMA PRAVILNIKA O OBLIKU I SADRŽAJU UGOVORA O OBAVLJANJU STUDENTSKIH POSLOVA,\nČlanak 3. ","U Obrascu ugovora, točki 1. Odredbi ugovora iza brojeva: »96/2018« dodati brojeve: »16/2020«.\n\nObrazloženje:\nBudući da je temeljni zakon izmijenjen, potrebno je navesti sve njegove izmjene.","Prihvaćen","Poštovani, zahvaljujemo na sudjelovanju u e-savjetovanju. U Obrascu ugovora, točka 1. Odredbe ugovora dodat će se: \"i  16/2020\"."]
[13,"TANJA PROTIĆ","PRAVILNIK O IZMJENAMA PRAVILNIKA O OBLIKU I SADRŽAJU UGOVORA O OBAVLJANJU STUDENTSKIH POSLOVA,\nČlanak 3. ","Poštovani,\nmolim vas napravite razliku između studentskog posla koji nije vezan s strukom i studentskog posla koji je vezan s strukom.\ntakođer ako je student napisao završni ispit i ima diplomu bacc. ali nastavlja studiranje i radi na temelju studentskog ugovora taj mu se rad treba zavesti kao radni staž s obzirom da preuzima dio odgovornosti ako je rad vezan na struku koju studira.","Primljeno na znanje","Poštovana, zahvaljujemo na sudjelovanju u e-savjetovanju. Nije predmet e-savjetovanja."]